Έκτωρ Σαραφίδης

Ο Έκτωρ Σαραφίδης (1872-1950) ήταν γιατρός λόγιος και λεξικογράφος.

Βίος
Ο Έκτωρ Σαραφίδης γεννήθηκε το 1872. Καταγόταν από την περιοχή της Θράκης και το 1875 πήγε στην περιοχή της Κωνστάντζας μαζί με την οικογένειά του. Τελείωσε το δημοτικό σχολείο στην Κωνστάντζα και το γυμνάσιο στην Κωνσταντινούπολη. Σπούδασε ιατρική στην Αθήνα και πραγματοποίησε μεταπτυχιακές σπουδές στο Βουκουρέστι (1896-1897) και στο Παρίσι (1912-1913) Το 1897-1905 υπηρέτησε στο Υγειονομικό Τμήμα του Στρατού στην Κωνστάντζα και από το 1913 ιατρός στην Κωνστάντζα. 
Ο Σαραφίδης ήταν ο πρώτος που συνέταξε στη Ρουμανία λεξικά: ελληνο-ρουμανικό (1935) και ρουμανο-ελληνικό (1922)

Δημοσιεύσεις
Η θεραπεία της φθισικής μηνιγγίτιδος, Παρίσι 1904
Το ενιαίο των χειρουργικών και παθολογικών νεφρίτιδων, 1913
Τα ιαματικά ύδατα της Ελλάδος 1930
Έλληνες ιατροί εν Ρουμανία, Εν Αθήναις : Γραφείον Δημοσιευμάτων Ακαδημίας Αθηνών, 1940 
Μετέφρασε το διήγημα Το χάνι του Μαντζιόλα του Ίων Λούκα Καρατζιάλε και την κωμωδία του Ο Κυρ Λεωνίδας και η Αντιπολίτευση. Οι μεταφράσεις του είναι μεταξύ των πρώτων που έγιναν από τα ρουμανικά στα ελληνικά.

Παραπομπές

Πηγές
Μαρία Μαρινέσκου-Χύμου, «Έκτωρ Σαραφίδης Ιατρός και λόγιος (1872-1950)», Επετηρίς της Εταιρείας Στερεοελλαδικών Μελετών, τομ.2 (1969-1970), σελ547-552

Έλληνες ιατροί του 19ου αιώνα
Έλληνες λόγιοι του 19ου αιώνα
Έλληνες λόγιοι του 20ου αιώνα
Έλληνες ιατροί του 20ού αιώνα